b"\n_START_ARTICLE_\nRevni milijonar\n_START_SECTION_\nVsebina\n_START_PARAGRAPH_\nFilm govori o 18-letni mumbajski siroti - Jamalu Maliku - ki dobi prilo\xc5\xbenost za sodelovanje v kvizu Lepo je biti milijonar. Voditelj, ugledni televizijec Prem Kumar, ne skriva svoje vzvi\xc5\xa1enosti nad Jamalom, saj ta prihaja iz barakarskega predmestja Mumbaja in njegova skromna pojava ne vzbuja upanja da bo znal odgovoriti na veliko vpra\xc5\xa1anj (s tem pa pove\xc4\x8deval gledanosti). Vendar Jamal na presene\xc4\x8denje vseh pravilno odgovori na vsa zastavljena vpra\xc5\xa1anja in se prebije do zadnjega za 20.000.000 rupij, tu pa se oddaja za ta dan kon\xc4\x8da._NEWLINE_Voditelj posumi, da Jamal goljufa, in ga prijavi policiji. Film se za\xc4\x8dne s prizorom zasli\xc5\xa1evanja na policijski postaji. Jamal ob posnetkih oddaje prej\xc5\xa1nji dan preiskovalcu pove svojo \xc5\xbeivljenjsko zgodbo, skozi katero gledalec izve, kako je po naklju\xc4\x8dju poznal odgovore na vsa zastavljena vpra\xc5\xa1anja.\n_START_SECTION_\nNagrade in priznanja\n_START_PARAGRAPH_\nRevni milijonar je bil nominiran za deset oskarjev, prejel jih je 8, najve\xc4\x8d med vsemi tistega leta, med drugim tudi za najbolj\xc5\xa1i film in re\xc5\xbeijo. Prejel je tudi pet nagrad Critics' Choice, \xc5\xa1tiri zlate globuse in sedem baft, tudi za najbolj\xc5\xa1i film.\n_START_SECTION_\nZaslu\xc5\xbeek\n_START_PARAGRAPH_\nDo 22. marca 2009 je film po vsem svetu zaslu\xc5\xbeil 272.230.893 ameri\xc5\xa1kih dolarjev."